กอล์ฟ ลาบวช 15 วัน เข้าสู่ทางธรรม ขวัญ ร่วมอนุโมทนา
กอล์ฟ พิชญะ ลาอุปสมบทเป็นเวลา 15 วัน ได้ฉายา สุวิชโช แปลว่า นักปราชญ์ผู้เป็นเลิศ ตอนนี้ขอเบรกงานเพื่อศึกษาธรรม บวชเสร็จจะกลับมาทำงานในวงการเหมือนเดิม ด้านไมค์ พิรัชต์ ไม่ได้มาร่วมงาน เพราะติดงานที่ไต้หวัน ขณะที่ ขวัญ อุษามณี อดีตเพื่อนสาวคนสนิทร่วมอนุโมทนา,ได้ฤกษ์ดีของเช้าวันที่ 19 เม.ย. 2559 ลาอุปสมบทมุ่งสู่ทางธรรม สำหรับหนุ่ม กอล์ฟ พิชญะ นิธิไพศาลกุล ที่วัดบวรนิเวศวิหาร โดยมีกำหนดบวชเป็นเวลา 15 วัน และจะลาสิกขาในวันที่ 3 พ.ค. 2559 ทั้งนี้ หนุ่มกอล์ฟได้ฉายาทางธรรมว่า สุวิชโช แปลว่า นักปราชญ์ผู้เป็นเลิศ,วันนี้เป็นวันที่กอล์ฟตั้งใจจะบวช เดี๋ยวอีกสักครู่ก็จะได้เข้าพิธีปลงผมแล้ว ถามว่าตื่นเต้นไหม ตื่นเต้นมากครับ เพราะกอล์ฟรู้สึกว่ามันเป็นอีกหนึ่งสิ่งที่ยิ่งใหญ่ในชีวิตเรา ครั้งหนึ่งในชีวิตก็อยากทำให้ดีที่สุด เอาไว้รอดูนะครับว่าจะออกมาเป็นยังไง ความตั้งใจที่เราอยากบวชครั้งนี้คือ? ก็คงเหมือนกับทุกคนครับ ผมอยากบวชให้ครอบครัว อยากบวชให้พ่อแม่ ครั้งหนึ่งในชีวิตนะครับ ผมเชื่อว่าพ่อแม่เขาอยากเห็นเราบวช และถ้าหากได้เห็นเขามีความสุข ตัวผมเองก็มีความสุขครับ,ตอนบอกคุณพ่อคุณแม่ว่าเราจะบวช ท่านว่ายังไงบ้าง? ท่านดีใจครับ เพราะเราได้มาเรียนทางสายธรรมบ้าง จากที่ปกติหน้าที่การงานเรามันวุ่นวายเยอะแล้ว ตอนนี้ก็ได้มาเคลียร์สมองปรับตัวเองครับ ตั้งใจว่า 15 วันหลังจากนี้จะศึกษาธรรมมะให้เต็มที่เลยใช่ไหม? ครับผม จากที่เห็นตารางสิ่งที่ต้องทำ สิ่งที่ต้องปฏิบัติ ก็มีเยอะอยู่เหมือนกัน คล้ายๆ กับเข้าค่ายเลยครับผม ฉายาสุวิชโช ที่เราได้มามีความหมายว่าอะไร? พระอุปัชฌาย์ท่านให้มาบอกว่า ฉายานี้มีความหมายเดียวกับชื่อจริงของผม พิชญะ ซึ่งก็แปลว่า นักปราชญ์ แต่คำว่า สุ ที่เติมเข้ามาท่านบอกว่าแปลว่า ดีเลิศ ซึ่งพอรวมกันก็คือ นักปราชญ์ผู้ดีเลิศ,ยังมีความกังวลอะไรไหมเรื่องการใช้ชีวิตในวัด? ไม่มีแล้วครับผม เพราะก่อนหน้านี้ผมค่อนข้างกังวลเรื่องงาน รวมถึงโปรเจกต์ต่างๆ เกี่ยวกับบริษัทของคุณพ่อที่ต้องรับผิดชอบ แต่ว่าตอนนี้หยุดทำแล้ว เอาไว้หลังจากสึกค่อยเดินหน้าลุยต่อ ช่วยท่านให้เต็มที่ดีกว่า แสดงว่าก็ตั้งใจจะละทางโลกเลย? ใช่ครับผม โทรศัพท์ก็ไม่เอามา เอามาแค่เครื่องเก่าๆ โทรเข้าโทรออกได้อย่างเดียว เผื่อว่าหากมีอะไรฉุกเฉินเจ็บป่วยไม่สบายจะได้ติดต่อได้,เห็นว่าวันนี้น้องไมค์ พิรัชต์ ไม่มีโอกาสได้มาร่วมงาน? พอดีว่าเขาติดถ่ายงานที่ประเทศไต้หวันครับ แต่ก็ไม่เป็นไรครับ อยู่ที่ไหนก็เหมือนกัน เราคุยกันเรียบร้อยแล้วครับ ไมค์เขาบวชมาก่อน เขาแนะนำอะไรเราบ้างไหม? เขาบอกว่าระวังผีครับ (หัวเราะ) เพราะเขาเจอมาแล้ว ซึ่งผมก็ถามพระนะว่ามีไหม ขอนอนกับเณรได้หรือเปล่า แต่พระก็บอกว่าไม่มี ไม่ต้องกังวลอะไร (หัวเราะ) ก็สบายใจขึ้นครับ ก็อยู่คนเดียว หลายคนสงสัยเรื่องพิธีการว่าใครจะได้ทำหน้าที่ถือหมอน? น้องสาวครับ น้องหญิงทำหน้าที่ถือหมอน,แล้วคนที่เราคุยๆ อยู่เขาทราบเรื่องไหมว่าจะเราบวช ? รู้ครับ ผมก็บอกเพื่อนๆ ทุกคน แต่ว่าเขาไม่ได้มา ไม่ได้บินมา สุดท้ายเรามีอะไรอยากจะบอกแฟนๆ บ้าง? ก็ขออโหสิกรรมจากทุกคนด้วยนะครับ อะไรที่ทำทั้งดีและไม่ดี ก็ขอให้เลิกแล้วต่อกันทั้งชาตินี้และชาติหน้า ขออโหสิกรรมด้วยนะครับผม.
กอล์ฟ พิชญะ ลาอุปสมบทเป็นเวลา 15 วัน ได้ฉายา สุวิชโช แปลว่า นักปราชญ์ผู้เป็นเลิศ ขอเบรกงานเพื่อศึกษาธรรม บวชเสร็จจะกลับมาทำงานในวงการเหมือนเดิม ขณะที่ ขวัญ อุษามณี อดีตเพื่อนสาวคนสนิทร่วมอนุโมทนา
กอล์ฟ,กอล์ฟ พิชญะ,พิชญะ นิธิไพศาลกุล,กอล์ฟ ไมค์,กอล์ฟบวช,ดาราบวช,ไมค์ พิรัชต์,พิรัชต์ นิธิไพศาลกุล,ข่าว,ข่าวบันเทิง,ไทยรัฐออนไลน์